  Туспуктэм: Алексей Арзамасцев Наталия Сильвестрова Таяз ужан арняе, 24-28 оштолэзе, Удмуртиын температура куартолэзь пумысь но инвожо кутсконысь куазьлы тупалоз, тужгес шуныт нунал 25-тӥ оштолэзе луоз — нуназе 24 градус. Озьы ик арня куспын нырысетӥ гудыръямез возьмало. Со сярысь улосвыл Гидрометцентрэн пресс-службаез ивортӥз. 26-28 оштолэзе уйёсы +6…+11, нуназе +15…+20 градус возиськоз. Вирнуналэ, 26-тӥ оштолэзе, потон уе Удмуртилэн лымшор палаз зороз, нуназе зоръёс вакчи дыръем луозы но элькунлэн бадӟым люкетаз вӧлмозы, куд-ог интыосын гудыри но кылӥськыны быгатоз. Покчиарняе, 27-тӥ оштолэзе, вакчи ӟоръёс быдэс шаерын возиськозы, нош 28-тӥ оштолэзе интыен гинэ ортчозы. 26-27 оштолэзе секундскын 9-14 метре пельтоз. 28-тӥ оштолэзе кӧня ке лапкомоз: секундскын 6-11 метре пельтоз. Нырысь-ваылсь чакланъёсъя, праздник нуналъёсы интыен зорыны быгатоз. Тегъёс: Удмуртия куазь Гидрометцентр  